text: Nakkegarn og håndslag fra Vorbasse 1989
  22 juli 2017 kl. 13.07
  Selvom der stadig er øl, dyresalg og harmonikamusik på Vorbasse anno 2017, så er der sket lidt siden TV SYD var forbi markedet for 28 år siden.
  
  Siden 1730 har der været marked på pladsen i Vorbasse, men man skal ikke så langt tilbage, før tingene så lidt anderledes ud på Vorbasse Marked. 
  Vi har været et smut i arkivet fra 1989, dengang øllene var på flaske, og nakkehåret var lidt længere.
  I indslaget møder vi også Jens ’Låsby’ Svendsen iført cowboyhat og hvid kittel, der formåede at købe og sælge den samme hest tre gange på en weekend. Om det var med fortjeneste, vil han ikke ud med.
  